कैथल में छह मार्च को राष्ट्रीय किसान रैली में बजाएंगे आंदोलन का बिगुल
हरितक्रांतिके नाम पर सरकार ने किसानों को कर्ज तले दबाकर बनाया बंधुआ: बाजवा पिहोवा भारतीय किसान यूनियन की बैठक किसान रेस्ट हाऊस में हुई। इसमें कैथल के हुडा ग्राऊंड में छह मार्च को होने वाली किसान रैली की रूपरेखा तय की गई। यूनियन के राष्ट्रीय उपाध्यक्ष बलविंद्र सिंह बाजवा ने कहा कि रैली में पूरे देश से लगभग 40 किसान संगठनों के पदाधिकारी भाकियू के बैनर तले एकत्रित होंगे।
इसमें किसानों को कर्जा मुक्त करने, स्वामीनाथन आयोग की रिपोर्ट लागू करने फसल बीमा योजना के नाम पर कंपनियों द्वारा किसानों से की जा रही ठगी को खत्म करने की मांग को उठाया जाएगा। बाजवा ने कहा कि यदि कैथल रैली के बाद सरकार ने किसानों से बातचीत के लिए कदम आगे नहीं बढ़ाया तो 20 मार्च को पूरे देश के किसान दिल्ली जंतर मंतर पर धरने पर बैठ जाएंगे। रैली को लेकर यूनियन नेताओं ने गांव संधौली, मुर्तजापुर, बीबीपुर, लोहार माजरा, भौर सैयदां सहित कई गांवों का दौरा कर किसान सभाओं को भी संबोधित किया। उन्होंने कहा कि सरकार को गेहूं की तरह सब्जियों का भी न्यूनतम समर्थन मूल्य तय करना चाहिए ताकि आलू जैसी फसलें एक रुपये किलो तक ना पिट सकें। इसके अलावा किसानोंको दी पाइप लाइन, पशुओं कृषि उपकरणों के लिए मिलने वाली सब्सीडी को लेकर भी सरकार गंभीर नहीं है।
सालों से सब्सीडी पाने के लिए किसान दफ्तरों के चक्कर काट रहे हैं। लेकिन सरकार कभी बजट ना होने का हवाला दे देती है तो कभी इतनी अधिक शर्तें औपचारिकताएं लाद दी जाती हैं जिन्हें किसान पूरा ही नहीं कर पाता। बांद्रा से पहुंचे यूनियन के राष्ट्रीय महासचिव स्वामी इंद्र ने कहा कि हरित क्रांति के नाम सरकार ने किसानों को कर्ज से बांध दिया है। खेती को बढ़ावा देने के लिए सरकार ने किसानों को कृषि ऋण, ट्रैक्टर ऋण महंगे खाद बीज दवाइयां दी। लेकिन उसके बाद उन्हें पैदावार का उचित मूल्य नहीं दिया। इस मौके पर हरदीप बाजवा, मलकीत सिंह, सीता राम, महिंद्र सिंह सहित अनेक किसान मौजूद रहे।
hin_Deva hin_Deva hin_Deva hin_Deva